**Ισχυρή αύξηση όγκου πωλήσεων, εσόδων και λειτουργικών κερδών, επενδύοντας στην ανάπτυξη**

H Coca-Cola HBC AG, Όμιλος παραγωγής καταναλωτικών προϊόντων προσανατολισμένος στην ανάπτυξη και στρατηγικός εταίρος εμφιάλωσης της The Coca-Cola Company, παρουσιάζει τα οικονομικά αποτελέσματά της για το εξάμηνο που έληξε στις 1 Ιουλίου 2022.

**Βασικά οικονομικά μεγέθη εξαμήνου**

* **Η υλοποίηση της στρατηγικής μας είχε ως αποτέλεσμα τη συνεχιζόμενη ανάπτυξη σε οργανική βάση**[[1]](#footnote-2)**, με ισορροπημένη συμβολή από τον όγκο πωλήσεων και το μείγμα προϊόντων και τιμών.**
	+ Τα καθαρά έσοδα από πωλήσεις αυξήθηκαν κατά 19,4% σε οργανική βάση και κατά 29,6% σε δημοσιευμένη βάση.
	+ Εξαιρουμένης της Ρωσίας και της Ουκρανίας, η αύξηση των καθαρών εσόδων από πωλήσεις διαμορφώθηκε σε 25,2% σε οργανική βάση, ενώ ο όγκος πωλήσεων αυξήθηκε κατά 12,1%.
	+ Τα καθαρά έσοδα από πωλήσεις ανά κιβώτιο αυξήθηκαν κατά 14,0% σε οργανική βάση, επωφελούμενα από την τιμολογιακή πολιτική και τις στοχευμένες ενέργειες για τη βελτίωση του μείγματος, περαιτέρω ενισχυμένα από την ανάκαμψη της εκτός σπιτιού κατανάλωσης.
	+ Η ευρείας βάσης δυναμική ανάπτυξης του όγκου πωλήσεων διατηρείται, εξαιρουμένης της Ρωσίας και της Ουκρανίας, οφειλόμενη κατά κύριο λόγο στις στρατηγικές μας προτεραιότητες.
	+ Η ενσωμάτωση της Αιγύπτου εξελίσσεται καλά, προσθέτοντας 7 ποσοστιαίες μονάδες στην αύξηση των καθαρών εσόδων σε δημοσιευμένη βάση.
	+ Σημειώθηκαν περαιτέρω αυξήσεις του μεριδίου αγοράς σε αξία και όγκο πωλήσεων στα έτοιμα προς κατανάλωση μη αλκοολούχα αναψυκτικά και στα ανθρακούχα αναψυκτικά.
* **Τα συγκρίσιμα λειτουργικά κέρδη σε οργανική βάση αυξήθηκαν κατά 23,0%, με τα περιθώρια κέρδους να αυξάνονται κατά 30 μονάδες βάσης σε οργανική βάση, φτάνοντας στο 11%, επωφελούμενα από την τιμολογιακή πολιτική, το βελτιωμένο μείγμα και την αποτελεσματική διαχείριση του κόστους.**
	+ Η ποιοτική αύξηση των καθαρών εσόδων από πωλήσεις αποτέλεσε τη βάση για την υποκείμενη διεύρυνση των κερδών.
	+ Τα λειτουργικά έξοδα ως ποσοστό επί των καθαρών εσόδων από πωλήσεις βελτιώθηκαν, χάρη στη λειτουργική μόχλευση και στις ενέργειες εξοικονόμησης κόστους.
	+ Οι δαπάνες μάρκετινγκ, εξαιρουμένης της Ρωσίας και της Ουκρανίας, αυξήθηκαν κατά 9%.
* **Συνεχιζόμενες επενδύσεις στις στρατηγικές προτεραιότητες για κερδοφόρα ανάπτυξη**
	+ Η συνεπής πραγματοποίηση επενδύσεων σε σχέση με τα ανθρακούχα αναψυκτικά για ενήλικες, είχε ως αποτέλεσμα συνεχιζόμενες ισχυρές επιδόσεις με αύξηση του όγκου πωλήσεων κατά 18,7%, εξαιρουμένης της Ρωσίας και της Ουκρανίας.
	+ Η εξαγορά της επιχείρησης ανθρακούχων αναψυκτικών για ενήλικες Three Cents, η οποία αναμένεται να ολοκληρωθεί κατά το τρίτο τρίμηνο, ενισχύει τις δυνατότητές μας σε σχέση με τη διάθεση premium προϊόντων στην κατηγορία.
	+ Οι όγκοι πωλήσεων καφέ αυξήθηκαν κατά 56%, με αυξανόμενη συμβολή της κατανάλωσης εκτός σπιτιού.
	+ Ταχεία ψηφιοποίηση της επιχείρησης: η ιδιόκτητη Β2Β Πλατφόρμα Πελατώνπου διαθέτουμε αριθμεί πλέον περισσότερους από 200 χιλιάδες πελάτες.
	+ Αξιοποίηση των σημαντικών δυνατοτήτων μας αναφορικά με τις πρωτοβουλίες αύξησης των καθαρών εσόδων από πωλήσεις και τη στρατηγική διανομής στην αγορά της Αιγύπτου.

**Βασικά οικονομικά μεγέθη εξαμήνου (συνέχεια)**

* **Βελτιωμένες ταμειακές ροές και διατήρηση ισχυρού ισολογισμού**
	+ Σημειώθηκε αύξηση των συγκρίσιμων κερδών ανά μετοχή κατά 33,9%, ενώ και οι καθαρές ταμειακές ροές αυξήθηκαν κατά €55,4 εκατ., σε ποσό €332,9 εκατ.
	+ Ο ισχυρός ισολογισμός και η ρευστότητα διατηρούνται μετά και την πληρωμή του μερίσματος ποσού €0,71 ευρώ ανά μετοχή τον Αύγουστο.

**Βασικά στοιχεία ανά αγορά**

**Σημειώνεται ισχυρή δυναμική στις αναπτυγμένες και στις αναπτυσσόμενες αγορές. Οι αναδυόμενες αγορές επηρεάστηκαν από τις μειώσεις στη Ρωσία.**

* **Αναπτυγμένες αγορές:** Τα καθαρά έσοδα από πωλήσεις αυξήθηκαν κατά 19,1% σε οργανική βάση, με καλά ισορροπημένη διεύρυνση του όγκου πωλήσεων και των εσόδων ανά κιβώτιο. Τα λειτουργικά κέρδη αυξήθηκαν κατά 26,5% σε οργανική βάση, ενώ τα περιθώρια κέρδους αυξήθηκαν κατά 60 μονάδες βάσης.
* **Αναπτυσσόμενες αγορές:** Τα καθαρά έσοδα από πωλήσεις αυξήθηκαν κατά 33,6% σε οργανική βάση, κυρίως χάρη στη σημαντική αύξηση των μεριδίων αγοράς. Τα λειτουργικά κέρδη αυξήθηκαν κατά 63,8% σε οργανική βάση, ενώ τα περιθώρια κέρδους αυξήθηκαν κατά 120 μονάδες βάσης.
* **Αναδυόμενες αγορές:** Τα καθαρά έσοδα από πωλήσεις αυξήθηκαν κατά 14,2% σε οργανική βάση, χάρη στη δυναμική των αγορών, εξαιρουμένης της Ρωσίας και της Ουκρανίας. Τα λειτουργικά κέρδη αυξήθηκαν κατά 15,5% σε οργανική βάση, ενώ τα περιθώρια κέρδους αυξήθηκαν κατά 20 μονάδες βάσης.

**Ο κ. Zoran Bogdanovic, Διευθύνων Σύμβουλος της Coca-Cola HBC AG, σχολίασε:**

*«*Πετύχαμε ισχυρή απόδοση στο πρώτο εξάμηνο, καθώς συνεχίσαμε να υλοποιούμε την στρατηγική ανάπτυξής μας με προσήλωση και πειθαρχία, πραγματοποιώντας πρόοδο στις δεσμεύσεις μας για βιωσιμότητα. Θα ήθελα να ευχαριστήσω τους ανθρώπους μας για την εξαιρετική συμβολή τους σε καθημερινή βάση. Είμαι επίσης ιδιαίτερα ευγνώμων για την ισχυρή συνεργασία μας με πελάτες και προμηθευτές εν μέσω αυτής της ευμετάβλητης περιόδου.

Η ποιότητα του χαρτοφυλακίου των προϊόντων 24ωρης/7ήμερης κατανάλωσης, οι δυνατότητες διαχείρισης της αύξησης των καθαρών εσόδων και η άριστη υλοποίηση της στρατηγικής ανάπτυξής μας επέτρεψαν να επωφεληθούμε πλήρως από την ανάκαμψη μετά την πανδημία σε όλες τις αγορές μας και να συνεχίσουμε να κερδίζουμε σημαντικό μερίδιο αγοράς. Είμαι ικανοποιημένος που επιτύχαμε ισχυρή οργανική αύξηση, με ισορροπημένη συμβολή από τον όγκο πωλήσεων και τα εσόδα από πωλήσεις ανά κιβώτιο. Η τιμολογιακή πολιτική, το μείγμα και οι ενέργειες βελτιστοποίησης του κόστους μάς βοήθησαν να αντισταθμίσουμε τις αυξήσεις του κόστους πρώτων υλών, εξασφαλίζοντας την επιτυχή μετατροπή της αύξησης των καθαρών εσόδων από πωλήσεις σε κέρδη και ρευστότητα.

Οι συνεπείς επενδύσεις μας κατά τη διάρκεια των προηγούμενων ετών σε ευκαιρίες υψηλής απόδοσης, στις ικανότητες τις οποίες έχουμε θέσει ως προτεραιότητα καθώς και στη δυναμικότητά μας, οδηγούν στην ανάπτυξη σήμερα. Θα συνεχίσουμε τις στοχευμένες επενδύσεις με στόχο την ανάπτυξη.

Είμαστε πεποισμένοι ότι η στενή συνεργασία με τους πελάτες μας, το ισχυρό χαρτοφυλάκιό μας καθώς και οι ικανότητες των ανθρώπων μας, θα μας επιτρέψουν να συνεχίσουμε να δημιουργούμε αξία ακόμα και εν μέσω μιας περιόδου μακροοικονομικής και γεωπολιτικής αβεβαιότητας. Επαναφέρουμε τις εκτιμήσεις για το 2022 και αναμένουμε τα συγκρίσιμα λειτουργικά κέρδη να διαμορφωθούν στο εύρος των €740 με 820 εκατ.*»*

|  |  |  |
| --- | --- | --- |
|  | **Α’ Εξάμηνο** |  |
|  | **2022** | **2021** | **% Μεταβολή σε δημοσιευμένη βάση** | **% Μεταβολή σε οργανική βάση1** |
| Όγκος πωλήσεων (εκατ. κιβώτια) | **1.330,2** | 1.126,7 | 18,1% | 4,7% |
| Καθαρά έσοδα από πωλήσεις (€ εκατ.) | **4.209,9** | 3.247,9 | 29,6% | 19,4% |
| Καθαρά έσοδα από πωλήσεις ανά κιβώτιο (€) | **3,16** | 2,88 | 9,8% | 14,0% |
| Λειτουργικά κέρδη (€ εκατ.) | **275,7** | 350,1 | -21,3% |  |
| Συγκρίσιμα λειτουργικά κέρδη1 (€ εκατ.) | **462,5** | 350,3 | 32,0% | 23,0% |
| Λειτουργικό περιθώριο κέρδους (%) | **6,5** | 10,8 | -420bps |  |
| Συγκρίσιμο λειτουργικό περιθώριο κέρδους1 (%) | **11,0** | 10,8 | 20bps | 30bps |
| Καθαρά κέρδη2 (€ εκατ.) | **152,9** | 233,1 | -34,4% |  |
| Συγκρίσιμα καθαρά κέρδη1,2 (€ εκατ.) | **316,9** | 235,6 | 34,5% |  |
| Βασικά κέρδη ανά μετοχή (€ εκατ.) | **0,418** | 0,639 | -34,6% |  |
| Συγκρίσιμα κέρδη ανά μετοχή1 (€ εκατ.) | **0,865** | 0,646 | 33,9% |  |
| Καθαρές ταμειακές ροές1 (€ εκατ.) | **332,9** | 277,5 | 20,0% |  |

Οι υποσημειώσεις παρουσιάζονται στο τέλος της σελίδας 1.

**Επιχειρηματικές προοπτικές**

Έχοντας πάντα υπόψη τους μακροοικονομικούς και γεωπολιτικούς κινδύνους, έχουμε μεγάλη εμπιστοσύνη στο χαρτοφυλάκιό μας, στις δυνατότητές μας ως προς την στρατηγική διανομής στην αγορά, στην εμπορική στρατηγική μας με επίκεντρο τον πελάτη, στη δυναμική των διάφορων αγορών μας και, πάνω από όλα, στις ικανότητες των ανθρώπων μας. Δίνουμε προτεραιότητα στις επενδύσεις στις διάφορες περιοχές όπου δραστηριοποιούμαστε, προκειμένου να ενισχύσουμε τη βιώσιμη ανάπτυξη.

* Το 2022 αναμένουμε να επιτύχουμε οργανική αύξηση των καθαρών εσόδων από πωλήσεις σε επίπεδο Ομίλου.
* Οι αγορές μας, εκτός της Ρωσίας και της Ουκρανίας, συνεχίζουν να εμφανίζουν ισχυρή δυναμική. Εξαιρουμένης της Ρωσίας και της Ουκρανίας, αναμένουμε διψήφια οργανική αύξηση των καθαρών εσόδων από πωλήσεις.
* Συνεχίζουμε να αντιμετωπίζουμε συνεχή πληθωρισμό και πλέον αναμένουμε αύξηση του κόστους πωληθέντων ανά κιβώτιο στο μέσο επίπεδο του εύρους 15-20% για το 2022.
* Θα παραμείνουμε εστιασμένοι στη βελτίωση της αποδοτικότητας. Επίσης, θα συνεχίσουμε να επενδύουμε σε ευκαιρίες ανάπτυξης του χαρτοφυλακίου, των αγορών μας, των ικανοτήτων μας, των ανθρώπων μας και των δεσμεύσεών μας για βιωσιμότητα. Για την επίτευξη των ευκαιριών ανάπτυξης στις αγορές μας, αναμένεται να αυξήσουμε τις δαπάνες μάρκετινγκ στο δεύτερο εξάμηνο.
* Στο εξής, η παρουσία μας στη Ρωσία θα είναι σημαντικά πιο περιορισμένη σε σχέση με την προηγούμενη περίοδο και εστιασμένη σε υπάρχοντα τοπικά σήματα. Αναμένουμε ότι η συγκεκριμένη επιχειρηματική δραστηριότητά μας, θα είναι άμεσα οικονομικά αυτάρκης.
* Ως αποτέλεσμα των παραπάνω παραγόντων, αναμένουμε τα συγκρίσιμα λειτουργικά κέρδη να διαμορφωθούν στο εύρος των €740 με 820 εκατ. για το 2022, συμπεριλαμβανομένης της επίδρασης από την πλήρη ενοποίηση της Multon από τις 11 Αυγούστου.

**Ενημέρωση σχετικά με την Ουκρανία και τη Ρωσία**

Η ασφάλεια των ανθρώπων μας και των οικογενειών τους που έχουν πληγεί από την ανείπωτη τραγωδία στην Ουκρανία εξακολουθεί να αποτελεί προτεραιότητά μας. Στις 24 Φεβρουαρίου 2022 κλείσαμε προσωρινά το εργοστάσιό μας στην Ουκρανία και σταματήσαμε την παραγωγή για λόγους ασφαλείας. Από τον Μάϊο, ξεκινήσαμε εκ νέου σταδιακά την παραγωγή στην Ουκρανία και αυτή τη στιγμή διανέμουμε και πωλούμε αναψυκτικά όπου αυτό είναι ασφαλές. Στη διάρκεια του δευτέρου τριμήνου, οι όγκοι πωλήσεων στην Ουκρανία μειώθηκαν κατά 45%.

Στις 8 Μαρτίου, σταματήσαμε τις παραγγελίες συμπυκνωμένης πρώτης ύλης των προϊόντων με σήμα
Coca-Cola στη Ρωσία και συνεργαστήκαμε στενά με την The Coca-Cola Company για την υλοποίηση της απόφασής της για αναστολή της επιχειρηματικής της δραστηριότητας στην περιοχή. Σταματήσαμε να επενδύουμε στη Ρωσία και δεν θα διοχετεύσουμε νέα κεφάλαια στην αγορά. Στη Ρωσία, σημειώθηκε πτώση του όγκου πωλήσεων κατά 46% κατά το δεύτερο τρίμηνο, ενώ αναμένεται περαιτέρω πτώση κατά το δεύτερο εξάμηνο του έτους. Επιπλέον, αναμένεται να έχουμε σημαντικά μικρότερη παρουσία στη Ρωσία εστιασμένη σε τοπικά σήματα, η οποία θα είναι άμεσα αυτάρκης από λειτουργική και οικονομική άποψη. Έχουμε αναγνωρίσει μη ταμειακές χρεώσεις ύψους €188 εκατ. και ταμειακές χρεώσεις €2 εκατ. Οι εν λόγω χρεώσεις θα αναγνωριστούν ως στοιχεία που επηρεάζουν τη συγκρισιμότητα, και άρα θα επηρεάσουν τα λειτουργικά κέρδη και τα κέρδη ανά μετοχή μόνο σε δημοσιευμένη βάση. Θα ξεκινήσουμε να ενοποιούμε πλήρως τη Multon από τις 11 Αυγούστου.

**Αναπτυγμένες αγορές: Ελλάδα**

Οι όγκοι πωλήσεων στην Ελλάδα αυξήθηκαν κατά χαμηλό διψήφιο ποσοστό. Ο όγκος πωλήσεων στα μη ανθρακούχα αναψυκτικά αυξήθηκε στο υψηλό επίπεδο του εύρους 15-20%, κατά κύριο λόγο χάρη στην κατηγορία του νερού, η οποία κατέγραψε καλές επιδόσεις καθώς η εκτός σπιτιού κατανάλωση παρουσίασε ανάκαμψη. Η κατηγορία των ανθρακούχων αναψυκτικών αυξήθηκε κατά υψηλό μονοψήφιο ποσοστό, κυρίως λόγω της Coke Zero και των ανθρακούχων αναψυκτικών για ενήλικες, ενώ τα ποτά ενέργειας συνέχισαν να καταγράφουν αύξηση κατά διψήφιο ποσοστό.

**Όμιλος Coca-Cola HBC**

Η Coca-Cola HBC είναι Όμιλος παραγωγής καταναλωτικών προϊόντων και στρατηγικός εταίρος εμφιάλωσης της The Coca-Cola Company. Δημιουργούμε αξία για όλους τους κοινωνικούς εταίρους μας στηρίζοντας ενεργά την κοινωνικοοικονομική ανάπτυξη των κοινοτήτων όπου δραστηριοποιούμαστε και πιστεύουμε ότι η μελλοντική ανάπτυξή μας συνδέεται στενά με τη δέσμευσή μας για έναν θετικότερο αντίκτυπο στο περιβάλλον. Από κοινού, οι πελάτες μας και εμείς εξυπηρετούμε 715 εκατομμύρια καταναλωτές σε μια ευρεία γεωγραφική περιοχή που καλύπτει 29 χώρες σε τρεις ηπείρους. Το χαρτοφυλάκιό μας είναι ένα από τα πιο ισχυρά, τα πιο πλούσια και τα πιο ευέλικτα στη βιομηχανία ποτών και αναψυκτικών, καθώς προσφέρει κορυφαία σήματα στις κατηγορίες των ανθρακούχων αναψυκτικών, των χυμών, του εμφιαλωμένου νερού, των ποτών για αθλούμενους, των ποτών ενέργειας, των ποτών βασισμένων σε φυτά, του έτοιμου προς κατανάλωση τσαγιού, του καφέ, των ανθρακούχων αναψυκτικών για ενήλικες και των premium οινοπνευματωδών ποτών. Αυτά τα ποτά και αναψυκτικά συμπεριλαμβάνουν τα εξής: Coca-Cola, Coca-Cola Zero, Schweppes, Kinley, Costa Coffee, Valser, Römerquelle, Fanta, Sprite, Powerade, FuzeTea, Dobry, Cappy, Monster και Adez. Προάγουμε ένα ανοικτό περιβάλλον εργασίας χωρίς αποκλεισμούς για τους 33.000 και πλέον εργαζομένους μας, ενώ βρισκόμαστε στις πρώτες θέσεις αποτελεσμάτων βιωσιμότητας στους δείκτες αναφοράς ESG (Περιβάλλον, Κοινωνία, Διακυβέρνηση), όπως τους Δείκτες Βιωσιμότητας Dow Jones και τους Δείκτες CDP, MSCI ESG και FTSE4Good.

Οι μετοχές της Coca-Cola HBC είναι εισηγμένες στην premium κατηγορία του Χρηματιστηρίου Αξιών του Λονδίνου (LSE: CCH) και στο Χρηματιστήριο Αξιών Αθηνών (ATHEX: EEE). Για περισσότερες πληροφορίες, ανατρέξτε στη διεύθυνση [https://www.coca-colahellenic.com](https://www.coca-colahellenic.com/).

**Τα οικονομικά στοιχεία της παρούσας ανακοίνωσης παρουσιάζονται σύμφωνα με
τα Διεθνή Πρότυπα Χρηματοοικονομικής Αναφοράς («ΔΠΧΑ»).**

**Πρόσκληση δικτυακής τηλεδιάσκεψης**

Η διοίκηση της Coca-Cola HBC πρόκειται να οργανώσει τηλεδιάσκεψη για επενδυτές και αναλυτές την Πέμπτη 11 Αυγούστου 2022, στις 9.00 π.μ. BST. Για να συμμετάσχετε στην τηλεδιάσκεψη ως ακροατές, συνδεθείτε στη [μετάδοση](https://edge.media-server.com/mmc/p/72i78mn5). Αν θέλετε να κάνετε κάποια ερώτηση, [κάντε κλικ εδώ](http://services.choruscall.it/DiamondPassRegistration/register?confirmationNumber=9748900&linkSecurityString=ae9d4d020) για να συνδεθείτε και να βρείτε πληροφορίες για την κλήση.

**Επόμενη εκδήλωση**

8 Νοεμβρίου 2022 Περιληπτική ενημέρωση τρίτου τριμήνου 2022

**Πληροφόρηση επενδυτών**

**Όμιλος Coca-Cola HBC**

|  |  |
| --- | --- |
| Επενδυτές και αναλυτές: |  |
| Joanna KennedyInvestor Relations Director | Τηλ.: +44 7802 427505 joanna.kennedy@cchellenic.com |
|  |  |
| Jemima BensteadInvestor Relations Manager | Τηλ: +44 7740 535130jemima.benstead@cchellenic.com |
|  |  |
| Marios MatarInvestor Relations Manager | Τηλ.: +30 697 444 3335marios.matar@cchellenic.com |
|  |  |
| ΜΜΕ:  |  |
| David HartGroup Communication Director | Τηλ: +41 41 726 0143 david.hart@cchellenic.com |
| Υπεύθυνος επικοινωνίας για ελληνικά ΜΜΕ:**V+O Communications**Μάνος Ιατρέλης | Τηλ: +30 6937420246mi@vando.gr |

**Σημείωση για τις πληροφορίες που παρουσιάζονται στο παρόν**

Εκτός αν αναφέρεται διαφορετικά, οι συνοπτικές ενοποιημένες ενδιάμεσες οικονομικές καταστάσεις, καθώς και τα οικονομικά και λειτουργικά στοιχεία και οι λοιπές πληροφορίες που περιέχονται στο κείμενο αφορούν την Coca-Cola HBC AG και τις θυγατρικές της («Coca-Cola HBC» ή η «Εταιρεία» ή «εμείς» ή ο «Όμιλος»).

**Μελλοντικές δηλώσεις**

Το παρόν έγγραφο περιέχει δηλώσεις που αφορούν το μέλλον και συνεπάγονται κινδύνους και αβεβαιότητες. Κατά κανόνα, αλλά όχι πάντοτε, οι δηλώσεις αυτού του είδους περιέχουν ενδεικτικά τις λέξεις «πιστεύουμε», «προοπτική», «κατευθυντήριες γραμμές», «σκοπεύουμε», «αναμένουμε», «προβλέπουμε», «σχεδιάζουμε», «στοχεύουμε» και άλλες παρόμοιες διατυπώσεις που αφορούν το μέλλον. Εκτός από τις δηλώσεις που αφορούν γεγονότα του παρελθόντος, όλες οι υπόλοιπες, όπως μεταξύ άλλων, οι δηλώσεις για τη μελλοντική οικονομική θέση και τα αποτελέσματά μας, την προοπτική μας για το 2022 και τα επόμενα χρόνια, την επιχειρηματική μας στρατηγική και τα αποτελέσματα της επιβράδυνσης του ρυθμού της παγκόσμιας οικονομικής ανάπτυξης, τον αντίκτυπο της κρίσης κρατικού χρέους, τις μεταβολές νομισματικών ισοτιμιών, τις πρόσφατες εξαγορές μας και τις πρωτοβουλίες αναδιάρθρωσης στις επιχειρηματικές μας δραστηριότητες και την οικονομική μας κατάσταση, τις μελλοντικές συναλλαγές μας με την εταιρεία The Coca-Cola Company, τους προϋπολογισμούς, τα προβλεπόμενα επίπεδα κατανάλωσης και παραγωγής, τις προβλέψεις για το κόστος πρώτων υλών και τα άλλα στοιχεία κόστους, τις εκτιμήσεις κεφαλαιουχικών δαπανών, καθαρών ταμειακών ροών ή πραγματικών φορολογικών συντελεστών, τα σχέδια και τους στόχους της διοίκησης της Εταιρείας σε σχέση με μελλοντικές δράσεις, αποτελούν αναφορές στο μέλλον. Εκ φύσεως, τέτοιες δηλώσεις που αφορούν το μέλλον ενέχουν κινδύνους και αβεβαιότητες, εφόσον αντανακλούν τις σημερινές μας εκτιμήσεις και προσδοκίες για μελλοντικά γεγονότα και περιστάσεις που μπορεί να αποδειχθούν ανακριβείς. Τα πραγματικά αποτελέσματα της Εταιρείας ενδέχεται να διαφέρουν σε ουσιώδη βαθμό από τα εικαζόμενα αποτελέσματα που περιέχονται στις δηλώσεις για το μέλλον, για διάφορους λόγους, όπως είναι, μεταξύ άλλων, οι κίνδυνοι

**Μελλοντικές δηλώσεις (συνέχεια)**

που περιγράψαμε στην Ετήσια Ενοποιημένη Έκθεση (Integrated Annual Report) του 2021 για την
Coca-Cola HBC AG και τις θυγατρικές εταιρείες της.

Αν και πιστεύουμε ότι κατά την ημερομηνία σύνταξης του παρόντος, οι προσδοκίες που αντικατοπτρίζονται στις εν λόγω δηλώσεις για το μέλλον είναι εύλογες, δεν μπορούμε να σας διαβεβαιώσουμε ότι τα μελλοντικά μας αποτελέσματα, το επίπεδο επιχειρηματικής δραστηριότητας, οι επιδόσεις ή τα επιτεύγματά μας θα ικανοποιήσουν αυτές τις προσδοκίες. Επιπλέον, κανένας από εμάς, τα μέλη του Διοικητικού Συμβουλίου, τους υπαλλήλους, τους συμβούλους ή οποιοδήποτε άλλο πρόσωπο δεν αναλαμβάνει την ευθύνη για την ακρίβεια και την πληρότητα δηλώσεων που αφορούν το μέλλον. Μετά την ημερομηνία των συνοπτικών ενοποιημένων ενδιάμεσων οικονομικών καταστάσεων που περιλαμβάνονται στην παρούσα έκθεση, εκτός αν είμαστε υποχρεωμένοι από τον νόμο ή τους κανόνες της Financial Conduct Authority του Ηνωμένου Βασιλείου, δεν σκοπεύουμε απαραιτήτως να προσαρμόσουμε καμία από τις δηλώσεις που αφορούν το μέλλον για να τις εναρμονίσουμε είτε σε σχέση με τα πραγματικά αποτελέσματα είτε σε σχέση με την όποια μεταβολή των προσδοκιών μας.

**Εναλλακτικά μεγέθη μέτρησης απόδοσης**

Ο Όμιλος χρησιμοποιεί συγκεκριμένους εναλλακτικούς δείκτες μέτρησης απόδοσης (ΕΔΜΑ) ως γνώμονα για τη λήψη οικονομικών και επιχειρηματικών αποφάσεων, αποφάσεων σχεδιασμού, καθώς και για λόγους αξιολόγησης και αναφοράς των επιδόσεων του Ομίλου. Μέσω των ΕΔΜΑ παρέχεται πρόσθετη πληροφόρηση και σχηματίζεται σαφέστερη εικόνα για τα λειτουργικά και οικονομικά αποτελέσματα, την οικονομική κατάσταση και τις ταμειακές ροές του Ομίλου. Οι ΕΔΜΑ πρέπει να εξετάζονται σε σχέση με και όχι κατ’ αποκλεισμό των αντίστοιχων στοιχείων που παρουσιάζονται σύμφωνα με τα Διεθνή Πρότυπα Χρηματοοικονομικής Αναφοράς. Για περισσότερες πληροφορίες σχετικά με τους ΕΔΜΑ, ανατρέξτε στην ενότητα «Ορισμοί και συμφωνίες Εναλλακτικών δεικτών μέτρησης απόδοσης («ΕΔΜΑ»)».

Από την 1η Ιανουαρίου 2022, ο Όμιλος υιοθέτησε τη χρήση ΕΔΜΑ σε οργανική βάση, προκειμένου να ενισχύσει την καλύτερη κατανόηση των υποκείμενων επιχειρηματικών επιδόσεων, προσεγγίζοντας παράλληλα περισσότερο τη μεθοδολογία αναφοράς των λοιπών εταιρειών του κλάδου.

**Ορισμοί και συμφωνίες Εναλλακτικών δεικτών μέτρησης απόδοσης («ΕΔΜΑ»)**

1. **Συγκρίσιμοι ΕΔΜΑ1**

Για την εξέταση των επιδόσεων του Ομίλου, χρησιμοποιούνται «συγκρίσιμα» μεγέθη. Το 2022 ο Όμιλος ενημέρωσε τους ορισμούς των στοιχείων που αφαιρούνται από τα στοιχεία που παρουσιάζονται με βάση τα Διεθνή Πρότυπα Χρηματοοικονομικής Αναφοράς, προκειμένου να υπολογίσει τους συγκρίσιμους ΕΔΜΑ, ώστε να παρέχει στους χρήστες πιο σχετικές πληροφορίες αναφορικά με τις χρηματοοικονομικές του επιδόσεις, λαμβάνοντας υπόψη τον αντίκτυπο ορισμένων γεγονότων της περιόδου, καθώς και τη μεθοδολογία αναφοράς των λοιπών εταιρειών του κλάδου. Πιο συγκεκριμένα, τα συγκρίσιμα μεγέθη υπολογίζονται αφαιρώντας από τα στοιχεία που παρουσιάζονται με βάση τα Διεθνή Πρότυπα Χρηματοοικονομικής Αναφοράς τα έξοδα αναδιάρθρωσης του Ομίλου, την τρέχουσα αποτίμηση των πράξεων αντιστάθμισης του κινδύνου των πρώτων υλών, τα έξοδα εξαγοράς, ενσωμάτωσης και αποεπένδυσης, την επίδραση από τη σύγκρουση Ρωσίας-Ουκρανίας, καθώς και ορισμένα άλλα φορολογικά στοιχεία τα οποία, εξαιτίας της φύσης τους, θεωρούνται στοιχεία που επηρεάζουν τη συγκρισιμότητα. Συγκεκριμένα, τα παρακάτω στοιχεία θεωρούνται στοιχεία που επηρεάζουν τη συγκρισιμότητα:

1. *Έξοδα αναδιάρθρωσης*

Τα έξοδα αναδιάρθρωσης αποτελούνται από έξοδα που προκύπτουν από σημαντικές αλλαγές στον τρόπο με τον οποίο ο Όμιλος ασκεί την επιχειρηματική του δραστηριότητα, όπως σημαντικές αλλαγές στις υποδομές της εφοδιαστικής αλυσίδας, εξωτερική ανάθεση δραστηριοτήτων και κεντρικοποίηση διαδικασιών. Τα εν λόγω έξοδα συμπεριλαμβάνονται στη γραμμή της Κατάστασης αποτελεσμάτων «Λειτουργικά έξοδα». Ωστόσο, τα έξοδα αυτά εξαιρούνται από τα συγκρίσιμα αποτελέσματα προκειμένου οι χρήστες να μπορούν να κατανοήσουν καλύτερα τα λειτουργικά και οικονομικά αποτελέσματα που αντλεί ο Όμιλος από την υποκείμενη δραστηριότητά του. Τα έξοδα αναδιάρθρωσης που ήταν αποτέλεσμα των δράσεων που προέκυψαν από τη σύγκρουση
Ρωσίας-Ουκρανίας παρουσιάζονται στη γραμμή «Επίδραση από τη σύγκρουση Ρωσίας-Ουκρανίας», ώστε να παρέχουν στους χρήστες πλήρεις πληροφορίες για τις χρηματοοικονομικές συνέπειες αυτού του γεγονότος.

1. *Αντιστάθμιση κινδύνου πρώτων υλών*

O Όμιλος έχει εισέλθει σε συγκεκριμένες συμφωνίες παραγώγων χρηματοοικονομικών μέσων πρώτων υλών, ώστε να αντισταθμίσει την έκθεσή του σε ενδεχόμενες ανατιμήσεις αυτών. Μολονότι αυτές οι συμφωνίες αποτελούν πράξεις οικονομικής αντιστάθμισης κινδύνου και αναφέρονται κυρίως στην προσπάθεια να περιοριστεί η έκθεση στη μεταβολή της τιμής της ζάχαρης, του αλουμινίου, του πετρελαίου κίνησης και των πλαστικών, δεν έχει εφαρμοστεί λογιστική αντιστάθμισης κινδύνου σε όλες τις περιπτώσεις. Επιπλέον, ο Όμιλος αναγνωρίζει ορισμένα παράγωγα που είναι ενσωματωμένα σε συμβάσεις αγοράς πρώτων υλών οι οποίες λογίζονται ως ανεξάρτητα παράγωγα χρηματοοικονομικά μέσα και δεν ικανοποιούν τα κριτήρια, προκειμένου να εφαρμοστεί λογιστική αντιστάθμισης κινδύνου. Η εύλογη αξία των κερδών και των ζημιών από την αποτίμηση αυτών των παραγώγων χρηματοοικονομικών μέσων και των ενσωματωμένων παραγώγων αναγνωρίζεται στην κατάσταση αποτελεσμάτων, στις γραμμές του κόστους πωληθέντων και των λειτουργικών εξόδων. Τα κέρδη ή οι ζημίες από τις τρέχουσες πράξεις αντιστάθμισης του κινδύνου των εν λόγω παραγώγων στα οποία δεν έχει εφαρμοστεί λογιστική αντιστάθμισης κινδύνου (κυρίως σε σχέση με τα πλαστικά) και των ενσωματωμένων παραγώγων δεν επηρεάζουν τα συγκρίσιμα αποτελέσματα του Ομίλου. Αυτά τα κέρδη ή οι ζημίες αποτυπώνονται στα συγκρίσιμα αποτελέσματα της περιόδου κατά την οποία θα πραγματοποιηθούν οι υποκείμενες συναλλαγές. Πιστεύουμε ότι αυτή η προσαρμογή παρέχει χρήσιμες πληροφορίες σχετικά με τις επιπτώσεις των δραστηριοτήτων διαχείρισης των οικονομικών κινδύνων.

*1 Τα συγκρίσιμα εναλλακτικά μεγέθη μέτρησης των επιδόσεων αφορούν το συγκρίσιμο κόστος πωληθέντων, το συγκρίσιμο μεικτό κέρδος, τα συγκρίσιμα λειτουργικά έξοδα, τα συγκρίσιμα λειτουργικά κέρδη, το περιθώριο των συγκρίσιμων λειτουργικών κερδών, το συγκρίσιμο προσαρμοσμένο EBITDA, τον συγκρίσιμο φόρο, τα συγκρίσιμα καθαρά κέρδη και τα συγκρίσιμα βασικά κέρδη ανά μετοχή.*

**Ορισμοί και συμφωνίες Εναλλακτικών δεικτών μέτρησης απόδοσης («ΕΔΜΑ») (συνέχεια)**

1. *Έξοδα εξαγοράς, ενσωμάτωσης και αποεπένδυσης*

Τα έξοδα εξαγοράς συμπεριλαμβάνουν το κόστος υλοποίησης μιας συνένωσης επιχειρήσεων, όπως αμοιβές διαμεσολαβητή, συμβούλου, δικηγόρου, λογιστή, αποτιμητή και λοιπές επαγγελματικές ή συμβουλευτικές αμοιβές, καθώς και τις μεταβολές στην εύλογη αξία του ενδεχόμενου τιμήματος, που αναγνωρίζονται στην κατάσταση αποτελεσμάτων. Συμπεριλαμβάνουν, επίσης, τυχόν κέρδη ή ζημίες που αναγνωρίζονται στην κατάσταση αποτελεσμάτων από την αποτίμηση στην εύλογη αξία προηγούμενων συμμετοχών και την αναταξινόμηση στην κατάσταση αποτελεσμάτων στοιχείων λοιπών συνολικών εσόδων, σε σχέση με εξαγορές που πραγματοποιούνται σε στάδια. Τα έξοδα ενσωμάτωσης περιλαμβάνουν άμεσα επιπρόσθετα έξοδα τα οποία είναι απαραίτητα προκειμένου η αποκτώμενη επιχείρηση να διεξαγάγει την επιχειρηματική της δραστηριότητα στα πλαίσια του Ομίλου. Τα έξοδα αποεπένδυσης περιλαμβάνουν το κόστος υλοποίησης μιας αποεπένδυσης, όπως αμοιβές συμβούλων και άλλες επαγγελματικές αμοιβές, καθώς και τυχόν ζημίες απομείωσης ή αναγνώρισης στη μειωμένη κατά τα έξοδα πώλησης εύλογη αξία, που αναγνωρίζονται στην κατάσταση αποτελεσμάτων κατά την ταξινόμηση ως επιχείρηση διακρατηθείσα προς πώληση και τυχόν σχετικά επακόλουθα κέρδη ή ζημίες από την πώληση και σχετικούς αντιλογισμούς απομείωσης που αναγνωρίζονται στην κατάσταση αποτελεσμάτων. Τα εν λόγω έξοδα περιλαμβάνονται στην γραμμή της κατάστασης αποτελεσμάτων «Λειτουργικά έξοδα» ή σε ξεχωριστή γραμμή της κατάστασης αποτελεσμάτων, αναλόγως της σημαντικότητας αυτών. Ωστόσο, στον βαθμό που αφορούν συνενώσεις επιχειρήσεων ή αποεπενδύσεις που έχουν ολοκληρωθεί ή αναμένεται να ολοκληρωθούν, εξαιρούνται από τα συγκρίσιμα αποτελέσματα προκειμένου οι χρήστες να κατανοήσουν καλύτερα τα λειτουργικά και οικονομικά αποτελέσματα του Ομίλου από τη συνεχιζόμενη δραστηριότητά του.

1. *Επίδραση από τη σύγκρουση Ρωσίας-Ουκρανίας*

Ως αποτέλεσμα της σύγκρουσης μεταξύ Ρωσίας και Ουκρανίας, ο Όμιλος υπέστη ζημίες απομείωσης για ενσώματα πάγια στοιχεία, άυλα περιουσιακά στοιχεία και συμμετοχές λογιστικοποιημένες με τη μέθοδο της καθαρής θέσης, συμπεριλαμβανομένων εκείνων που ήταν αποτέλεσμα των πρωτοβουλιών του Ομίλου για αναδιάρθρωση στη Ρωσία, καθώς και έξοδα αναδιάρθρωσης. Ο Όμιλος προέβη, επίσης, σε αύξηση της πρόβλεψης επισφάλειας σε σχέση με τις εμπορικές απαιτήσεις, καθώς και διαγραφές αποθεμάτων και ενσώματων πάγιων στοιχείων, ως συνέπεια της σύγκρουσης Ρωσίας-Ουκρανίας. Τα προαναφερόμενα έξοδα συμπεριλαμβάνονται στις γραμμές της κατάστασης αποτελεσμάτων «Λειτουργικά έξοδα» και «Κόστος πωληθέντων» ή «Έκτακτα έξοδα σχετιζόμενα με τη σύγκρουση Ρωσίας–Ουκρανίας» και εξαιρούνται από τα συγκρίσιμα αποτελέσματα προκειμένου ο χρήστης να κατανοήσει καλύτερα τα λειτουργικά και οικονομικά αποτελέσματα του Ομίλου από τη συνεχιζόμενη δραστηριότητα.

1. *Άλλα φορολογικά στοιχεία*

Τα άλλα φορολογικά στοιχεία εκφράζουν τη φορολογική επίδραση (α) των αλλαγών στους συντελεστές φόρου εισοδήματος που επηρεάζουν το αρχικό υπόλοιπο των αναβαλλόμενων φορολογικών στοιχείων που προκύπτουν κατά τη διάρκεια του έτους, και (β) ορισμένων θεμάτων που αφορούν τη φορολογία και έχουν επιλεχθεί με βάση τη φύση τους. Και τα δύο στοιχεία (α) και (β) εξαιρούνται από τα συγκρίσιμα αποτελέσματα μετά φόρων προκειμένου ο αναγνώστης να μπορεί να κατανοήσει καλύτερα την υποκείμενη χρηματοοικονομική απόδοση του Ομίλου.

Ο Όμιλος παρουσιάζει τους συγκρίσιμους ΕΔΜΑ για να επιτρέψει στους αναγνώστες να επικεντρωθούν στην απόδοση του Ομίλου σε μια βάση που είναι κοινή και για τις δύο περιόδους για τις οποίες παρουσιάζονται τα μεγέθη.

|  |
| --- |
| **Ορισμοί και συμφωνίες Εναλλακτικών δεικτών μέτρησης απόδοσης («ΕΔΜΑ») (συνέχεια)** |

1. **Οργανικοί ΕΔΜΑ**

**Οργανική αύξηση**

Η οργανική αύξηση επιτρέπει στους χρήστες να εστιάζουν στις λειτουργικές επιδόσεις του οργανισμού, σε μια βάση που δεν επηρεάζεται από μεταβολές στις συναλλαγματικές ισοτιμίες των ξένων νομισμάτων μεταξύ των περιόδων ή από μεταβολές στη σύνθεση ενοποίησης του Ομίλου («περιοχή ενοποίησης»), δηλαδή εξαγορές, αποεπενδύσεις και αναδιαρθρώσεις που οδηγούν σε λογιστικοποίηση με τη μέθοδο της καθαρής θέσης. Κατά συνέπεια, η οργανική αύξηση είναι σχεδιασμένη να διευκολύνει τους χρήστες να κατανοούν καλύτερα τις υποκείμενες επιδόσεις του Ομίλου.

Ειδικότερα, τα ακόλουθα στοιχεία προσαρμόζονται από τον όγκο πωλήσεων, τα καθαρά έσοδα από πωλήσεις και τα συγκρίσιμα λειτουργικά κέρδη του Ομίλου, προκειμένου να εξαχθούν τα ποσοστά οργανικής αύξησης:

1. *Συναλλαγματική επίδραση*

Η συναλλαγματική επίδραση στον υπολογισμό της οργανικής αύξησης αντικατοπτρίζει την προσαρμογή των καθαρών εσόδων από πωλήσεις και των συγκρίσιμων λειτουργικών κερδών της προηγούμενης περιόδου για την επίδραση των μεταβολών στις συναλλαγματικές ισοτιμίες που ισχύουν κατά την τρέχουσα περίοδο.

1. *Αντίκτυπος της περιοχής ενοποίησης*

Οι τιμές όγκου πωλήσεων, τα καθαρά έσοδα από πωλήσεις και τα συγκρίσιμα λειτουργικά κέρδη της τρέχουσας περιόδου προσαρμόζονται έναντι της επίδρασης των μεταβολών στην περιοχή ενοποίησης. Πιο συγκεκριμένα, οι προσαρμογές εφαρμόζονται ως εξής:

1. Εξαγορές:

Για τις εξαγορές του τρέχοντος έτους, τα αποτελέσματα της τρέχουσας περιόδου από τις εξαγορασμένες οντότητες δεν συμπεριλαμβάνονται στον υπολογισμό της οργανικής αύξησης. Για τις εξαγορές του προηγούμενου έτους, τα αποτελέσματα της τρέχουσας περιόδου από τις εξαγορασμένες οντότητες για την αντίστοιχη περίοδο του προηγούμενου έτους κατά την οποία οι εν λόγω οντότητες δεν είχαν ενοποιηθεί, δεν συμπεριλαμβάνονται στον υπολογισμό της οργανικής αύξησης.

Για τις εξαγορές που πραγματοποιούνται σε στάδια κατά το τρέχον έτος, στο πλαίσιο των οποίων ο Όμιλος αποκτά έλεγχο επί α) οντοτήτων στις οποίες ασκούσε στο παρελθόν είτε από κοινού έλεγχο είτε σημαντική επιρροή και οι οποίες είχαν λογιστικοποιηθεί με την μέθοδο της καθαρής θέσης, ή β) οντοτήτων οι οποίες είχαν λογιστικοποιηθεί στην εύλογη αξία μέσω αποτελεσμάτων ή λοιπών συνολικών εσόδων, τα αποτελέσματα που προκύπτουν κατά το τρέχον έτος από τις σχετικές οντότητες για την περίοδο ενοποίησης των εν λόγω οντοτήτων, δεν συμπεριλαμβάνονται στον υπολογισμό της οργανικής αύξησης. Για τέτοιες εξαγορές σε στάδια οντοτήτων που έχουν προηγουμένως λογιστικοποιηθεί με τη μέθοδο της καθαρής θέσης, το μερίδιο αποτελεσμάτων για τη συγκεκριμένη περίοδο που περιγράφεται παραπάνω περιλαμβάνεται στον υπολογισμό της οργανικής αύξησης του τρέχοντος έτους. Για τέτοιες εξαγορές σε στάδια οντοτήτων που έχουν προηγουμένως λογιστικοποιηθεί στην εύλογη αξία μέσω αποτελεσμάτων, τα κέρδη ή οι ζημίες αποτίμησης στην εύλογη αξία για τη συγκεκριμένη περίοδο που περιγράφεται παραπάνω συμπεριλαμβάνονται στον υπολογισμό της οργανικής αύξησης του τρέχοντος έτους. Για τέτοιες εξαγορές σε στάδια της προηγούμενης περιόδου, τα αποτελέσματα του τρέχοντος έτους από τις εμπλεκόμενες οντότητες, για την αντίστοιχη περίοδο του προηγούμενου έτους κατά την οποία οι οντότητες αυτές δεν ενοποιούνταν, δεν συμπεριλαμβάνονται στον υπολογισμό της οργανικής αύξησης του τρέχοντος έτους. Ωστόσο, το μερίδιο των αποτελεσμάτων ή των κερδών / ζημιών από αποτίμηση στην εύλογη αξία των σχετικών οντοτήτων, ανάλογα με τον τρόπο λογιστικοποίησής τους πριν από τη εξαγορά σε στάδια, για την περίοδο του τρέχοντος έτους κατά την οποία οι οντότητες αυτές δεν ήταν ενοποιημένες κατά το προηγούμενο έτος, συμπεριλαμβάνονται στον υπολογισμό της οργανικής αύξησης.

1. Αποεπενδύσεις:

Για τις αποεπενδύσεις του τρέχοντος έτους, τα αποτελέσματα του προηγούμενου έτους από τις οντότητες που πωλήθηκαν, για την αντίστοιχη περίοδο κατά την οποία οι εν λόγω οντότητες δεν είναι πλέον ενοποιημένες στο τρέχον έτος, συμπεριλαμβάνονται στα αποτελέσματα του τρέχοντος έτους για τον υπολογισμό της οργανικής αύξησης. Για τις αποεπενδύσεις του προηγούμενου έτους, τα αποτελέσματα του προηγούμενου έτους από τις οντότητες που πωλήθηκαν, για την αντίστοιχη περίοδο κατά την οποία οι εν λόγω οντότητες ήταν ενοποιημένες στο προηγούμενο έτος, συμπεριλαμβάνονται στα αποτελέσματα του τρέχοντος έτους για τον υπολογισμό της οργανικής αύξησης.

1. Αναδιαρθρώσεις που οδηγούν σε λογιστικοποίηση με την μέθοδο της καθαρής θέσης:

Για αναδιαρθρώσεις του τρέχοντος έτους, στις οποίες ο Όμιλος διατηρεί είτε κοινό έλεγχο είτε σημαντική επιρροή στις εμπλεκόμενες οντότητες, με αποτέλεσμα αυτές να αναταξινομούνται από θυγατρικές ή από κοινά ελεγχόμενες επιχειρηματικές δραστηριότητες σε κοινά ελεγχόμενες επιχειρηματικές οντότητες ή συγγενείς επιχειρήσεις και να λογιστικοποιούνται με τη μέθοδο της καθαρής θέσης, τα αποτελέσματα του τρέχοντος έτους από τις εν λόγω οντότητες για την περίοδο κατά την οποία δεν ενοποιούνται πλέον, συμπεριλαμβάνονται στα αποτελέσματα του τρέχοντος έτους για τον υπολογισμό της οργανικής αύξησης. Για αντίστοιχες αναδιαρθρώσεις του προηγούμενου έτους, τα αποτελέσματα του τρέχοντος έτους από τις εμπλεκόμενες οντότητες, για την αντίστοιχη περίοδο του προηγούμενου έτους κατά την οποία οι οντότητες αυτές ενοποιούνταν, συμπεριλαμβάνονται στα αποτελέσματα του τρέχοντος έτους για τον υπολογισμό της οργανικής αύξησης. Επιπλέον, το μερίδιο των αποτελεσμάτων αυτών των οντοτήτων στο τρέχον έτος, για την αντίστοιχη περίοδο όπως περιγράφεται παραπάνω, εξαιρείται από τον υπολογισμό της οργανικής αύξησης.

Ο υπολογισμός της οργανικής αύξησης και η συμφωνία με τα πλέον ευθέως σχετιζόμενα μεγέθη, που υπολογίζονται σύμφωνα με τα Διεθνή Πρότυπα Χρηματοοικονομικής Αναφοράς, παρουσιάζονται στους παρακάτω πίνακες. Η οργανική αύξηση (%) υπολογίζεται διαιρώντας το ποσό στη γραμμή με τίτλο «Οργανική μεταβολή» με το ποσό στη σχετική γραμμή με τίτλο «2021 δημοσιευμένα μεγέθη» ή όπου εμφανίζεται, «2021 προσαρμοσμένα μεγέθη». Η οργανική αύξηση για το περιθώριο συγκρίσιμων λειτουργικών κερδών είναι η οργανική κίνηση εκπεφρασμένη σε μονάδες βάσης.

**Συμφωνία μεγεθών οργανικής αύξησης**

|  |  |
| --- | --- |
|  | **Α’ Εξάμηνο 2022** |
| **Όγκος πωλήσεων (εκατ. κιβώτια)** | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| 2021 δημοσιευμένα μεγέθη | 274,3 | 190,9 | 661,5 | 1.126,7 |
| Επίδραση περιοχής ενοποίησης | - | - | 150,0 | 150,0 |
| Οργανική μεταβολή | 31,4 | 39,5 | (17,4) | 53,5 |
| **2022 δημοσιευμένα μεγέθη** | **305,7** | **230,4** | **794,1** | **1.330,2** |
|  |  |  |  |  |
| **Οργανική αύξηση (%)** | 11,4% | 20,7% | (2,6%) | **4,7%** |
|  |  |  |  |  |
|  | **Α’ Εξάμηνο 2022** |
| **Καθαρά έσοδα από πωλήσεις (€)1** | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| 2021 δημοσιευμένα μεγέθη | 1.149,8 | 601,6 | 1.496,5 | **3.247,9** |
| Συναλλαγματική επίδραση | 12,8 | (9,0) | 75,6 | 79,4 |
| **2021 προσαρμοσμένα μεγέθη** | **1.162,6** | **592,6** | **1.572,1** | **3.327,3** |
| Επίδραση περιοχής ενοποίησης | - | - | 238,0 | 238,0 |
| Οργανική μεταβολή | 221,6 | 199,0 | 224,0 | **644,6** |
| **2022 δημοσιευμένα μεγέθη** | **1.384,2** | **791,6** | **2.034,1** | **4.209,9** |
|  |  |  |  |  |
| **Οργανική αύξηση (%)** | 19,1% | 33,6% | 14,2% | **19,4%** |

**Ορισμοί και συμφωνίες Εναλλακτικών δεικτών μέτρησης απόδοσης («ΕΔΜΑ») (συνέχεια)**

|  |  |
| --- | --- |
|  | **Α’ Εξάμηνο 2022** |
| **Καθαρά έσοδα από πωλήσεις ανά κιβώτιο (€)1** | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| 2021 δημοσιευμένα μεγέθη | 4,19 | 3,15 | 2,26 | **2,88** |
| Συναλλαγματική επίδραση | 0,05 | (0,05) | 0,11 | **0,07** |
| **2021 προσαρμοσμένα μεγέθη** | **4,24** | **3,10** | **2,38** | **2,95** |
| Επίδραση περιοχής ενοποίησης | - | - | (0,23) | **(0,20)** |
| Οργανική μεταβολή | 0,29 | 0,33 | 0,41 | **0,41** |
| **2022 δημοσιευμένα μεγέθη** | **4,53** | **3,44** | **2,56** | **3,16** |
|  |  |  |  |  |
| **Οργανική αύξηση (%)** | 6,8% | 10,7% | 17,3% | **14,0%** |

Οι υποσημειώσεις παρουσιάζονται στο τέλος του πίνακα.

|  |  |
| --- | --- |
|  | **Α’ Εξάμηνο 2022** |
| **Συγκρίσιμα λειτουργικά κέρδη1 (€ εκατ.)** | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| 2021 δημοσιευμένα μεγέθη | 108,6 | 32,9 | 208,8 | **350,3** |
| Συναλλαγματική επίδραση | 2,2 | (1,4) | 18,3 | **19,1** |
| **2021 προσαρμοσμένα μεγέθη** | **110,8** | **31,5** | **227,1** | **369,4** |
| Επίδραση περιοχής ενοποίησης | - | - | 8,3 | **8,3** |
| Οργανική μεταβολή | 29,4 | 20,1 | 35,3 | **84,8** |
| **2022 δημοσιευμένα μεγέθη** | **140,2** | **51,6** | **270,7** | **462,5** |
|  |  |  |  |  |
| **Οργανική αύξηση (%)** | **26,5%** | **63,8%** | **15,5%** | **23,0%** |

|  |  |
| --- | --- |
|  | **Α’ Εξάμηνο 2022** |
| **Συγκρίσιμο λειτουργικό περιθώριο κέρδους1 (%)** | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| 2021 δημοσιευμένα μεγέθη | 9,4% | 5,5% | 14,0% | **10,8%** |
| Συναλλαγματική επίδραση | 0,1% | (0,2%) | 0,5% | **0,3%** |
| **2021 προσαρμοσμένα μεγέθη** | **9,5%** | **5,3%** | **14,4%** | **11,1%** |
| Επίδραση περιοχής ενοποίησης | - | - | (1,3%) | **(0,4%)** |
| Οργανική μεταβολή | 0,6% | 1,2% | 0,2% | **0,3%** |
| **2022 δημοσιευμένα μεγέθη** | **10,1%** | **6,5%** | **13,3%** | **11,0%** |
|  |  |  |  |  |
| **Οργανική αύξηση (%)** | **60bps** | **120bps** | **20bps** | **30bps** |

*1 Ορισμένες διαφορές στους υπολογισμούς οφείλονται σε στρογγυλοποίηση.*

1. **Άλλοι εναλλακτικοί δείκτες μέτρησης απόδοσης**

**Προσαρμοσμένα αποτελέσματα προ φόρων, τόκων και αποσβέσεων (Προσαρμοσμένο EBITDA)**

Το προσαρμοσμένο EBITDA υπολογίζεται προσθέτοντας στα λειτουργικά κέρδη τις αποσβέσεις και απομειώσεις ενσώματων παγίων στοιχείων, τις αποσβέσεις και απομειώσεις των άυλων περιουσιακών στοιχείων, την απομείωση συμμετοχών λογιστικοποιημένων με τη μέθοδο της καθαρής θέσης, τις παροχές δικαιωμάτων προαίρεσης μετοχών και μετοχών συνδεδεμένων με στόχους αποδοτικότητας και στοιχείων, εάν υπάρχουν, τα οποία αναγνωρίζονται στη γραμμή «Άλλα μη ταμειακά στοιχεία» της συνοπτικής ενοποιημένης ενδιάμεσης κατάστασης ταμειακών ροών. Το προσαρμοσμένο EBITDA παρέχει χρήσιμες πληροφορίες για την ανάλυση της λειτουργικής απόδοσης του Ομίλου εξαιρώντας την επίδραση των λειτουργικών μη ταμειακών στοιχείων όπως προβλέπεται παραπάνω. Ο Όμιλος χρησιμοποιεί, επίσης, συγκρίσιμα προσαρμοσμένα αποτελέσματα προ φόρων, τόκων και αποσβέσεων (συγκρίσιμο προσαρμοσμένο EBITDA), που υπολογίζονται

**Ορισμοί και συμφωνίες Εναλλακτικών δεικτών μέτρησης απόδοσης («ΕΔΜΑ») (συνέχεια)**

αφαιρώντας από το προσαρμοσμένο EBITDA την επίδραση των εξόδων αναδιάρθρωσης, εξαγοράς, ενσωμάτωσης και αποεπενδύσεων του Ομίλου, την τρέχουσα αποτίμηση της αντιστάθμισης κινδύνου πρώτων υλών και την επίδραση της σύγκρουσης Ρωσίας-Ουκρανίας. Το συγκρίσιμο προσαρμοσμένο EBITDA έχει στόχο τη μέτρηση του επιπέδου χρηματοοικονομικής μόχλευσης του Ομίλου συγκρίνοντας το συγκρίσιμο προσαρμοσμένο EBITDA με τον καθαρό δανεισμό.

Το προσαρμοσμένο EBITDA και το συγκρίσιμο προσαρμοσμένο EBITDA δεν αποτελούν δείκτη της κερδοφορίας και της ρευστότητας σύμφωνα με τα ΔΠΧΑ και υπόκεινται σε περιορισμούς, μερικοί από τους οποίους είναι οι εξής: Το προσαρμοσμένο EBITDA και το συγκρίσιμο προσαρμοσμένο EBITDA δεν αντικατοπτρίζουν τις δαπάνες μας σε μετρητά ή μελλοντικές απαιτήσεις για κεφαλαιουχικές δαπάνες ή συμβατικές δεσμεύσεις. Το προσαρμοσμένο EBITDA και το συγκρίσιμο προσαρμοσμένο EBITDA δεν αντικατοπτρίζουν τις αλλαγές, ή τις απαιτήσεις σε μετρητά ή τις ανάγκες σε κεφάλαιο κίνησης. Αν και οι απομειώσεις και οι αποσβέσεις αποτελούν μη ταμειακές επιβαρύνσεις, τα περιουσιακά στοιχεία η αξία των οποίων απομειώνεται και αποσβένεται αντικαθίστανται συχνά σε μεταγενέστερο χρόνο και το προσαρμοσμένο EBITDA και το συγκρίσιμο προσαρμοσμένο EBITDA δεν αντικατοπτρίζουν τυχόν απαιτήσεις σε μετρητά για τέτοιες αντικαταστάσεις. Εξαιτίας αυτών των περιορισμών, το προσαρμοσμένο EBITDA και το συγκρίσιμο προσαρμοσμένο EBITDA δεν πρέπει να θεωρούνται δείκτες των διαθέσιμων ταμειακών ροών και πρέπει να χρησιμοποιούνται μόνο ως συμπληρωματικοί ΕΔΜΑ.

**Καθαρές ταμειακές ροές**

Οι καθαρές ταμειακές ροές είναι ένας εναλλακτικός δείκτης μέτρησης απόδοσης που χρησιμοποιεί ο Όμιλος και ορίζεται ως οι ταμειακές ροές από τις λειτουργικές δραστηριότητες, μετά τις καθαρές πληρωμές για αγορές ενσώματων παγίων στοιχείων, λαμβάνοντας υπόψη τις εισπράξεις από πωλήσεις ενσώματων παγίων στοιχείων, και συμπεριλαμβανομένων των αποπληρωμών κεφαλαίου μισθώσεων. Οι καθαρές ταμειακές ροές μετρούν τις ταμειακές ροές που δημιουργούνται από τις δραστηριότητες του Ομίλου, με βάση τις λειτουργικές δραστηριότητες, συμπεριλαμβανομένης της αποτελεσματικής χρήσης του κεφαλαίου κίνησης και λαμβάνοντας υπόψη τις καθαρές πληρωμές για αγορέςενσώματων παγίων στοιχείων. Ο Όμιλος θεωρεί την αγορά και διάθεση ενσώματων παγίων στοιχείων ως εν τέλει υποχρεωτική, καθώς απαιτείται συνεχής επένδυση σε εγκαταστάσεις, τεχνολογία και εξοπλισμό μάρκετινγκ, συμπεριλαμβανομένων των ψυγείων, για την υποστήριξη των καθημερινών λειτουργιών και των προοπτικών ανάπτυξης του Ομίλου. Ο Όμιλος παρουσιάζει τις καθαρές ταμειακές ροές, επειδή πιστεύει ότι το μέγεθος αυτό επιτρέπει στους χρήστες των οικονομικών καταστάσεων να κατανοήσουν την απόδοση των ταμειακών ροών του Ομίλου, καθώς και τη διαθεσιμότητα των ταμειακών ροών για καταβολή τόκων, για διανομή μερίσματος καθώς και για διακράτηση για άλλους σκοπούς. Το μέγεθος των καθαρών ταμειακών ροών χρησιμοποιείται από τη διοίκηση για τον προγραμματισμό και την υποβολή αναφορών, καθώς παρέχει πληροφορίες σχετικά με τις ταμειακές ροές από λειτουργικές δραστηριότητες, τις μεταβολές του κεφαλαίου κίνησης και τις καθαρές κεφαλαιουχικές δαπάνες που οι τοπικοί διευθυντές είναι πιο άμεσα σε θέση να επηρεάσουν.

Οι καθαρές ταμειακές ροές δεν αποτελούν δείκτη της δημιουργίας ταμειακών ροών σύμφωνα με τα ΔΠΧΑ και υπόκεινται σε περιορισμούς, μερικοί από τους οποίους είναι οι εξής: οι καθαρές ταμειακές ροές δεν αντιπροσωπεύουν τις ταμειακές ροές που απομένουν και είναι διαθέσιμες για δαπάνες, καθώς ο Όμιλος έχει υποχρεώσεις πληρωμής που δεν αφαιρούνται από τον δείκτη. Από τις καθαρές ταμειακές ροές δεν αφαιρούνται οι ταμειακές ροές που χρησιμοποιεί ο Όμιλος σε άλλες επενδυτικές και χρηματοδοτικές δραστηριότητες καθώς και συγκεκριμένα άλλα στοιχεία που διακανονίζονται σε μετρητά. Άλλες εταιρείες του κλάδου στον οποίο λειτουργεί ο Όμιλος ενδέχεται να υπολογίζουν διαφορετικά τις καθαρές ταμειακές ροές, περιορίζοντας έτσι τη χρησιμότητά τους ως συγκριτικό μέγεθος.

**Κεφαλαιουχικές δαπάνες**

Ο Όμιλος χρησιμοποιεί τις κεφαλαιουχικές δαπάνες ως ΕΔΜΑ προκειμένου να διασφαλίσει ότι οι δαπάνες σε μετρητά είναι σε συνέπεια με τη συνολική στρατηγική για τη χρήση των μετρητών. Οι κεφαλαιουχικές δαπάνες ορίζονται ως πληρωμές για αγορές ενσώματων παγίων στοιχείων συν τις αποπληρωμές κεφαλαίου μισθώσεων, μείον τις εισπράξεις από πωλήσεις ενσώματων παγίων στοιχείων.

1. *1 Για λεπτομέρειες επί των Εναλλακτικών Δεικτών Μέτρησης Απόδοσης («ΕΔΜΑ»), ανατρέξτε στις ενότητες «Εναλλακτικοί Δείκτες Μέτρησης Απόδοσης» και «Ορισμοί και συμφωνίες Εναλλακτικών Δεικτών Μέτρησης Απόδοσης («ΕΔΜΑ»)»*

*2 Τα καθαρά κέρδη και τα συγκρίσιμα καθαρά κέρδη αναφέρονται στα καθαρά κέρδη και στα συγκρίσιμα καθαρά κέρδη μετά φόρων αναλογούντα σε ιδιοκτήτες της μητρικής εταιρείας.* [↑](#footnote-ref-2)